বলাই দে

বলাই দে (জন্ম ১১ই অক্টোবর ১৯৪৬) একজন অবসরপ্রাপ্ত ভারতীয় ফুটবল খেলোয়াড় যিনি গোলরক্ষক হিসেবে খেলতেন। তিনি অল্প কয়েকজন ফুটবলারদের একজন যারা আন্তর্জাতিক ফুটবলে ভারত ও পাকিস্তান দুই দেশেরই প্রতিনিধিত্ব করেছেন।

২০২২ সালের জুলাইয়ে তাকে মোহনবাগান ক্লাব লাইফটাইম অ্যাচিভমেন্ট অ্যাওয়ার্ড প্রদান করে।

 প্রাথমিক জীবন 
বলাই দে ভারতে ব্রিটিশ শাসনের শেষ পর্যায়ে ১১ই অক্টোবর ১৯৪৬ সালে কোটালিপাড়া, গোপালগঞ্জ, বেঙ্গল প্রেসিডেন্সিতে জন্মগ্রহণ করেন। তিনি সত্যনারায়ণ স্কুলে ভর্তি হন। তিনি খুলনায় থেকে পড়াশোনা করতেন এবং পরে ১৯৬৪ সাল পর্যন্ত সেন্ট জোসেফ উচ্চ বিদ্যালয়ে অধ্যয়ন করেন। স্কুলের সময়কালে, তিনি ফুটবল খেলা শুরু করেন এবং ১৫ বছর বয়সে খুলনা স্পোর্টিং ক্লাবের গোলরক্ষক হিসেবে তার যুব জীবন শুরু করেন।

 ক্লাব ক্যারিয়ার 

 পূর্ব পাকিস্তানে 
১৯৬১ সালে খুলনা ফার্স্ট ডিভিশন লিগের তৎকালীন বিখ্যাত ক্লাব খুলনা হিরোসের সাথে স্থানীয় খুলনা-ভিত্তিক দলের হয়ে খেলায় সাফল্য অর্জন করার পরে দে পূর্ব পাকিস্তানে তার ক্লাব ফুটবল ক্যারিয়ার শুরু করেন। খুলনা প্রথম বিভাগ লিগে তার খেলা ক্রীড়ানুরাগী ফুটবল ভক্তদের নজর কেড়েছিল এবং তাকে ঢাকা লিগের ক্লাব ঢাকা মোহামেডান দলে নেয়। ঢাকা মোহামেডানের দুই কিংবদন্তি খেলোয়াড় কবির ও গজনবী এই ট্রান্সফারে গুরুত্বপূর্ণ ভূমিকা পালন করেন।

১৯৬৩ সালে ঢাকা লিগে তিনি আবিদ হোসেনের নেতৃত্বে দলকে শিরোপা জেতাতে সহায়তা করেছিলেন। তিনি পুরো পাকিস্তানে সেই সময়ের অন্যতম সেরা গোলরক্ষক হিসাবে পরিচিত হন। লিগে তিনি ঢাকা ওয়ান্ডারার্স ক্লাব, ভিক্টোরিয়া স্পোর্টিং ক্লাব, ওয়ারী ক্লাব ঢাকাসহ অনেক উল্লেখযোগ্য প্রতিপক্ষকে থামিয়েছেন। পরবর্তীতে তার অসাধারণ পারফরম্যান্স দলকে ১৯৬৪ সালে মর্যাদাপূর্ণ আগা খান গোল্ডকাপ জিততে সাহায্য করে। ঢাকা মোহামেডান এবং করাচি পোর্ট ট্রাস্ট টুর্নামেন্টে যৌথভাবে বিজয়ী হয়। তিনি ১৯৬৩ সালে খুলনা টাউন ক্লাবের হয়েও খেলেন।

 ভারতে 
১৯৬৫ সালে জ্যোতি প্রকাশ মিত্র ১৯৮২ সালে খেলার কাগজে "পদ্মা থেকে গঙ্গা" শিরোনামে পূর্ব পাকিস্তান থেকে পাকিস্তান জাতীয় ফুটবল দলে দে-এর যাত্রা সম্পর্কে লিখেছিলেন। তিনি রেলওয়ে এফসির হয়ে খেলার আমন্ত্রণ পেয়েছিলেন। অন্যদিকে তিনি একজন বিদেশী খেলোয়াড় হওয়ায় কলকাতা ফুটবল লিগের জায়ান্ট ইস্টবেঙ্গল ফিফার আন্তর্জাতিক ছাড়পত্রের অনুমোদন নিয়ে একটু বেশিই চিন্তিত ছিলেন। ১৯৬৫ সালে, জ্যোতিষ গুহ পরিচালিত ইস্টবেঙ্গল তাকে বিদেশী খেলোয়াড় হিসাবে দলে নিয়ে সবাইকে বিস্মিত করেন। এ দলের প্রধান গোলরক্ষক ছিলেন পিটার থঙ্গরাজ। দে পরে একজন ভারতীয় নাগরিক হন কিন্তু খুব কম খেলার সুযোগ পান। তিনি ১৯৬৫ থেকে ১৯৬৭ সাল পর্যন্ত মাত্র কয়েকটি ম্যাচে উপস্থিত হন। ফলে তিনি আরিয়ান ক্লাবে চলে যান, যা ১৮৮৪ সালে প্রতিষ্ঠিত প্রাচীনতম ক্লাবগুলির মধ্যে একটি ছিল। আরিয়ান ক্লাবের হয়ে তিনি ১৯৬৭ সালের কলকাতা লিগে খেলেন। ম্যাচে তার গোলকিপিং দলকে মোহনবাগানের বিপক্ষে ২–১ গোলে জিততে সাহায্য করেছিল।

১৯৬৮ সালে মোহনবাগানের সাথে চুক্তিবদ্ধ হওয়ার আগ পর্যন্ত তার জীবনে কঠিন সময় চলছিল। তিনি ১৯৬৮, ১৯৭০ এবং ১৯৭১ সালে রোভার্স কাপ এবং ১৯৬৯ সালে আইএফএ শিল্ড সহ "সবুজ এবং মেরুনদের" প্রধান শিরোপা জেতাতে সহায়তা করেছিলেন। ১৯৬৯ সালের আইএফএ শিল্ডের ফাইনালে মোহনবাগানের হয়ে তার গোলকিপিং দলকে তার প্রাক্তন ক্লাব ইস্টবেঙ্গলকে ৩–১ গোলে পরাজিত করে ট্রফি জিততে সাহায্য করেছিল এবং এটি ছিল ক্লাবের একাদশ শিল্ড জয়। বলাই দে এবং মনোরঞ্জন ভট্টাচার্য, সত্যজিৎ চট্টোপাধ্যায়ের মতো অমল দত্ত প্রভাবশালী প্রতিভাবান খেলোয়াড় ছিলেন।

তিনি ১৯৭২ সালে ইস্টবেঙ্গলে ফিরে আসেন এবং ১৯৭৪ সাল পর্যন্ত একটানা খেলেন। "রেড অ্যান্ড গোল্ড ব্রিগেড" এ খেলা চলাকালীন তিনি ১৯৭২ এবং ১৯৭৩ সালে কলকাতা ফুটবল লিগ, ১৯৭২ এবং ১৯৭৩ সালে আইএফএ শিল্ড, ১৯৭২ এবং ১৯৭৩ সালে রোভার্স কাপ, ১৯৭৩ সালে বর্দোলোই ট্রফি এবং ১৯৭৩ সালে উত্তর কোরিয়ার দল ডক রো গ্যাংকে পরাজিত করে ডিসিএম ট্রফি জিতেছিলেন।

স্টেট ব্যাঙ্ক অব ইন্ডিয়ার জার্সি পরেও তিনি খেলার গৌরব অর্জন করেন। ১৯৬৭ থেকে ১৯৭০ সালের মধ্যে, তিনি সন্তোষ ট্রফিতে বাংলার প্রতিনিধিত্ব করেন এবং ১৯৬৯ সালে তার দল চ্যাম্পিয়ন হয়। এই অসাধারণ পারফরম্যান্সের ফলে তিনি জাতীয় দলে ডাক পান। বোম্বেতে জাতীয় ক্যাম্প চলাকালীন বাংলা দলের ম্যানেজমেন্টের কাছ থেকে একটি এসওএস পাওয়ার পর এবং সন্তোষ ট্রফিতে অংশ নেওয়ার কয়েক ঘন্টার নোটিশের মধ্যে দেকে আসামের নওগনে ছুটে যেতে হয়েছিল। ফাইনালে তারা সার্ভিসেসকে ৬–১ গোলে পরাজিত করে।

 আন্তর্জাতিক ক্যারিয়ার 

 পাকিস্তান 
করাচি, লাহোর, পেশোয়ার এবং মুলতানে টুর্নামেন্টে ঢাকা মোহামেডানের সাথে দে-এর দুর্দান্ত পারফরম্যান্সের পর, তিনি পাকিস্তান জাতীয় দলে ট্রায়ালের সুযোগ পান। ১৯৫০ এর দশকে, পূর্ব পাকিস্তান থেকে খুব কম সংখ্যক খেলোয়াড়কেই জাতীয় দলে ডাকা হয়েছিল,। এদের খুব কমই একাদশে খেলার সুযোগ পেয়েছিল।

সিঙ্গাপুর ও শ্রীলঙ্কার বিপক্ষে স্মরণীয় পারফরম্যান্সের পর, পূর্ব পাকিস্তানের দে এবং জহুরুল হক জাতীয় দলে জায়গা পান। মাকরানিদের আধিপত্য সত্ত্বেও তিনি ১৯৬৪ সালে চীনা প্রজাতন্ত্র দিবস ফুটবল টুর্নামেন্টে জাতীয় দলের সাথে খেলতে গিয়েছিলেন। ১৯৬৪ সালে চট্টগ্রামে সোভিয়েত ইউনিয়নের শক্তিশালী বাকু একাদশ দলের বিপক্ষে পাকিস্তানের হয়ে তার বীরত্বপূর্ণ গোলকিপিংয়ের পর পাকিস্তানের প্রতিটি জাতীয় সংবাদপত্র "উড়ন্ত পাখি" নাম দেয়।

 ভারত 
ভারতীয় নাগরিকত্ব লাভের পর ১৯৬৯ সালে তিনি ভারত জাতীয় ফুটবল দলের হয়ে খেলার গৌরব অর্জন করেন। তিনি জাতীয় দলের প্রধান কোচ জার্নাইল সিং এর অধীনে মালয়েশিয়ার মেরডেকা কাপ এবং সিঙ্গাপুর ফ্রেন্ডশিপ টুর্নামেন্টে প্রতিদ্বন্দ্বিতা করেছিলেন। মেরডেকাতে তিনি "ইন্ডিয়ান রক" ডাকনাম অর্জন করেছিলেন। ১৯৭০ সালে, তিনি ইরানে ফ্রেন্ডশিপ টুর্নামেন্টে খেলেছিলেন।

 ব্যক্তিগত জীবন 

দে-এর যমজ ভাই কানাই দেও একজন গোলরক্ষক ছিলেন যিনি খুলনা প্রথম বিভাগ লিগে খেলেছিলেন। বলাই দে ১৯৬৫ সালে সোভিয়েত ইউনিয়ন সফরের সময় পাকিস্তান জাতীয় দলের হয়ে খেলার সুযোগ পান, কিন্তু পারিবারিক সীমাবদ্ধতার কারণে, তিনি ৩রা জানুয়ারী, ১৯৭৫ সালে ভারতের কলকাতায় চলে আসেন এবং হাওড়ার লিলুয়ায় বসতি স্থাপন করেন। তিনি আইএ-এর জন্য ঢাকার জগন্নাথ কলেজে এবং পরে কলকাতা বিশ্ববিদ্যালয়ের সুরেন্দ্রনাথ কলেজে ভর্তি হন। খেলার জন্য তিনি বেশিদূর যেতে পারেননি। তিনি ১৯৮১ সালে বিবাহ বন্ধনে আবদ্ধ হন।

 খেলা পরবর্তী জীবন 
ফুটবল থেকে অবসর নেওয়ার পর, দে মোহনবাগান অ্যাথলেটিক ক্লাবের সাব-জুনিয়র দলের সাথে তার কোচিং ক্যারিয়ার শুরু করেন। এরপর তিনি স্টেট ব্যাঙ্ক অব ইন্ডিয়াতে চাকরি পান এবং পরে ২০০৬ সালে অবসর গ্রহণ করেন। এছাড়াও দে লিলুয়া সূর্যনগর মৈত্রী সংঘ ক্লাবের কোচ হিসেবেও কাজ করেছেন।

 সম্মাননা 
ঢাকা মোহামেডান

 ঢাকা ফুটবল লিগ : ১৯৬৩
 আগা খান গোল্ড কাপ : ১৯৬৪

ইস্টবেঙ্গল

 কলকাতা ফুটবল লিগ : ১৯৬৬, ১৯৭২, ১৯৭৩
 ডুরান্ড কাপ : ১৯৭২
 রোভার্স কাপ : ১৯৭২, ১৯৭৩
 ডিসিএম ট্রফি : ১৯৭৩
 বরদলৈ ট্রফি : ১৯৭২, ১৯৭৩

মোহনবাগান

 কলকাতা ফুটবল লিগ : ১৯৬৯
 আইএফএ শিল্ড : ১৯৬৯
 রোভার্স কাপ : ১৯৬৮, ১৯৭০, ১৯৭১

বাংলা

 সন্তোষ ট্রফি : ১৯৬৯–৭০; রানার-আপ ১৯৬৭–৬৮, ১৯৬৮–৬৯

একক 

 মোহনবাগান লাইফটাইম অ্যাচিভমেন্ট অ্যাওয়ার্ড: ২০২২

 আরও দেখুন 

 অ্যাসোসিয়েশন ফুটবলারদের তালিকা যারা দুটি সিনিয়র জাতীয় দলের জন্য খেলেছে
 বিদেশী লিগে ভারতীয় ফুটবল খেলোয়াড়দের তালিকা
 ভারত-পাকিস্তানের ফুটবল প্রতিদ্বন্দ্বিতা

 তথ্যসূত্র 

 গ্রন্থপঞ্জি 










 বহিঃসংযোগ 

বিষয়শ্রেণী:ভারতে পাকিস্তানি অভিবাসী
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:ভারতে প্রবাসী ফুটবলার
বিষয়শ্রেণী:গোপালগঞ্জ জেলার ব্যক্তি
বিষয়শ্রেণী:১৯৪৬-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের নাগরিকীকৃত নাগরিক
বিষয়শ্রেণী:ঢাকার ফুটবলার
বিষয়শ্রেণী:ভারতীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ইস্টবেঙ্গল ক্লাবের খেলোয়াড়
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:আরিয়ান এফসির খেলোয়াড়
বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
বিষয়শ্রেণী:পাকিস্তানি ফুটবলার